Publication: Magyar Közlöny
Issue: MK-2011-32 (Year: 2011, Number: 32)
Era: contemporary
Section: 2004. évi CVII. törvény mellékletében felsorolt kistérségenként legalább egy ügyfélszolgálatot mûködtetni. Azon
Paragraph Index: 1062

(1) A Get. 65. § (5) bekezdése helyébe a következõ rendelkezés lép: „(5) A szociálisan rászoruló fogyasztó fizetési késedelem esetén a (2) bekezdésben meghatározott kedvezményeket veheti igénybe. Ha szociálisan rászoruló fogyasztó a részletfizetési lehetõség, illetve a kapott fizetési haladék ellenére sem rendezi a tartozását, vagy a részletfizetésrõl, illetve halasztott fizetésrõl szóló megállapodásban foglaltakat nem tartja be, a további vételezést a földgázkereskedõ elõre fizetõ mérõ felszereléséhez kötheti. Amennyiben a szociálisan rászoruló fogyasztó az elõre fizetõ mérõ felszerelésébe nem egyezik bele, illetve annak felszerelését, üzembe helyezését akadályozza vagy meghiúsítja, az ellátásból a 29. § (3)–(4) bekezdésének megfelelõen kikapcsolható. Az elõre fizetõ mérõ használatával vételezett földgáz ára nem haladhatja meg azt az árat, amelyet a szociálisan rászoruló fogyasztó a földgáz-kereskedelmi szerzõdése alapján, az elõre fizetõ mérõ hiányában fizetne.”

Source: https://magyarkozlony.hu/hivatalos-lapok/f7e48fc4af6c1657c434780b6bc3081e5f24fbff/dokumentumok/6902b1ff19c7824fa369c867f96fdbcbd0290a56/letoltes